./data/phi0914/phi0014/phi0914.phi0014.perseus-lat2.xml
Titus Livius (Livy)
eosdem et Romanos et hostes esse qui per tot saecula       fuerint; eosdem animos, easdem corporis uires, eadem arma gerere  se quoque       eundem dictatorem Mam Aemilium esse qui antea Ueientium Fidenatiumque adiunctis Faliscis ad       Nomentum exercitus fuderit,  et magistrum       equitum A Cornelium eundem in acie fore qui priore bello tribunus militum, Larte       Tolumnio rege Ueientium in conspectu duorum exercituum occiso, spolia opima       Iouis Feretrii templo intulerit   proinde       memores secum triumphos, secum spolia, secum uictoriam esse, cum hostibus scelus       legatorum contra ius gentium interfectorum, caedem in pace Fidenatium colonorum,       indutias ruptas, septimam infelicem defectionem, arma caperent   simul castra castris coniunxissent, satis confidere nec       sceleratissimis hostibus diuturnum ex ignominia exercitus Romani gaudium fore,            et populum Romanum intellecturum quanto       melius de re publica meriti sint qui se dictatorem tertium dixerint quam qui ob       ereptum censurae regnum labem secundae dictaturae suae imposuerint   uotis deinde nuncupatis profectus mille et quingentos       passus citra Fidenas castra locat, dextra montibus, laeua Tiberi amne saeptus            T QuinctiumPoenum legatum occupare montes iubet occultumque id iugum capere, quod ab       tergo hostibus foret   ipse postero die cum Etrusci pleni       animorum ab pristini diei meliore occasione quam pugna in aciem processissent,       cunctatus parumper dum speculatores referrent Quinctium euasisse in iugum       propinquum arci Fidenarum, signa profert peditumque aciem instructam pleno gradu       in hostem inducit;  magistro equitum praecipit       ne iniussu pugnam incipiat: se cum opus sit equestri auxilio signum daturum; tum       ut memor regiae pugnae, memor opimi doni Romulique ac Iouis Feretri rem gereret        legiones impetu ingenti confligunt   Romanus       odio accensus impium Fidenatem, praedonem Ueientem, ruptores indutiarum,       cruentos legatorum infanda caede, respersos sanguine colonorum suorum, perfidos       socios, imbelles hostes compellans, factis simul dictisque odium explet